
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


15 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2282 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός όρων και προϋποθέσεων για την 
εφαρμογή προγράμματος Επιδόματος Στέγασης. 

2 Καθορισμός θέσης ίδρυσης και λειτουργίας επι¬ 
χείρησης καζίνο στη ζώνη Α - Α1 - «Γειτονιά του¬ 
ρισμού - αναψυχής και επιχειρηματικού πάρκου» 
του Μητροπολιτικού Πόλου Ελληνικού - Αγ. Κο¬ 
σμά, περιφέρειας Αττικής. 


ΑΠΟΦΑΣΕΙΣ 

Αριθμ. Δ13/ΟΙΚ.33474/ 1934 (1) 

Καθορισμός όρων και προϋποθέσεων για την 
εφαρμογή προγράμματος Επιδόματος Στέγασης. 

ΟΙ ΥΠΟΥΡΓΟΙ ΕΣΩΤΕΡΙΚΩΝ - ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 3 και 15του ν. 4472/2017 
«Συνταξιοδοτικές διατάξεις Δημοσίου και τροποποίη¬ 
ση διατάξεων του ν. 4387/2016, μέτρα εφαρμογής των 
δημοσιονομικών στόχων και μεταρρυθμίσεων, μέτρα 
κοινωνικής στήριξης και εργασιακές ρυθμίσεις, Μεσο¬ 
πρόθεσμο Πλαίσιο Δημοσιονομικής Στρατηγικής 2018- 
2021 και λοιπές διατάξεις» (Α'74). 

2. Τις διατάξεις του ν. 4520/2018 «Μετεξέλιξη του 
Οργανισμού Γεωργικών Ασφαλίσεων σε Οργανισμό 
Προνοιακών Επιδομάτων και Κοινωνικής Αλληλεγγύης 
(Ο.Π.Ε.Κ.Α.) και λοιπές διατάξεις» (Α'30). 

3. Τιςδιατάξειςτου ν. 4270/2014 «Αρχές δημοσιονομι¬ 
κής διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις» 
(ΑΊ43), όπως ισχύει. 

4. Τις διατάξεις του ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης» (Α' 87), όπως ισχύει. 

5. Τις διατάξεις του ν. 3469/2006 «Εθνικό Τυπογρα¬ 
φείο, Εφημερίς της Κυβερνήσεως και λοιπές διατάξεις» 
(ΑΊ31), όπως ισχύει. 


6. Τις διατάξεις του π.δ. 73/2015 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (Α' 116). 

7. Τις διατάξεις του π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών (Α'210). 

8. Τις διατάξεις του π.δ. 22/2018 «Διορισμός Υπουργών, 
Αναπληρωτή Υπουργού και Υφυπουργών (Α'37). 

9. Τις διατάξεις του π.δ. 141/2017 «Οργανισμός Υπουρ¬ 
γείου Εσωτερικών (Α' 180). 

10. Τις διατάξεις του π.δ. 134/2017 «Οργανισμός 
Υπουργείου Εργασίας, Κοινωνικής Ασφάλισης και Κοι¬ 
νωνικής Αλληλεγγύης» (Α' 168) όπως τροποποιήθηκε 
και ισχύει. 

11. Τις διατάξεις του π.δ. 142/2017 «Οργανισμός 
Υπουργείου Οικονομικών» (Α' 181). 

12. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ. 63/2005 (Α' 98). 

13. Την αριθμ. Υ28 (Β'2168/9.10.2015) απόφαση του 
Πρωθυπουργού «Ανάθεση αρμοδιοτήτων στην Αναπλη- 
ρώτρια Υπουργό Εργασίας, Κοινωνικής Ασφάλισης και 
Κοινωνικής Αλληλεγγύης Θεανώ Φωτίου και τις αριθμ. 
Υ70 (Β'2441/13.11.2015), Υ43 (Β' 1510/03.05.2017) και 
Υ24 (Β' 1546/04.05.2018) τροποποιήσεις αυτής. 

14. Την αριθμ. Υ29 (Β' 2168/9.10.2015) απόφαση του 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Οικονομικών Γεώργιο Χουλιαράκη». 

15. Την αριθμ. ΥΠΟΙΚ 0010218 ΕΞ 2016 απόφαση του 
Πρωθυπουργού και Υπουργού Οικονομικών «Ανάθεση 
αρμοδιοτήτων στην Υφυπουργό Οικονομικών Αικατερί¬ 
νη Παπανάτσιου» (Β'3696). 

16. Την αριθμ. 44528/Δ9.12187/8.10.2015 (ΥΟΔΔ 724/ 
13.10.2015) απόφαση «Διορισμός Γενικού Γραμματέα της 
Γενικής Γραμματείας Πρόνοιας του Υπουργείου Εργασίας, 
Κοινωνικής Ασφάλισης και Κοινωνικής Αλληλεγγύης». 

17. Την αριθμ. 31316/2542/6-6-2018 «Εισηγητική Έκθε¬ 
ση οικονομικών επιπτώσεων σύμφωνα με το άρθρο 24 
παρ. 5 του ν. 4270/2014 (ΦΕΚ Α' 143)» της Προϊσταμένης 
Γενικής Διεύθυνσης Οικονομικών Υπηρεσιών του Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης. 

18. Το γεγονός ότι από την παρούσα απόφαση προκα- 
λείται δαπάνη ύψους έως και εξακοσίων εκατομμυρίων 
(600.000.000) ευρώ για το έτος 2019, αποφασίζουμε: 

Τεύχος Β'2282/15.06.2018 


Άρθρο 1 

Επίδομα Στέγασης 

Το Επίδομα Στέγασης είναι προνοιακό πρόγραμμα για 
νοικοκυριά που διαμένουν σε μισθωμένη κατοικία ή επι¬ 
βαρύνονται με το κόστος εξυπηρέτησης στεγαστικού 
δανείου πρώτης κατοικίας. 

Άρθρο 2 

Ορισμοί για την εφαρμογή του Επιδόματος 

Στέγασης 

Ως Ωφελούμενες μονάδες ορίζονται οι κάτωθι κατη¬ 
γορίες: 

α. Μονοπρόσωπο νοικοκυριό: κάθε ενήλικο άτομο 
που διαμένει μόνο του σε κατοικία και δεν εμπίπτει 
στην κατηγορία ενηλίκων έως 25 ετών που φοιτούν σε 
πανεπιστημιακές σχολές ή σχολεία ή ινστιτούτα επαγ¬ 
γελματικής εκπαίδευσης ή κατάρτισης της ημεδαπής ή 
αλλοδαπής. 

β. Πολυπρόσωπο νοικοκυριό: όλα τα άτομα που δι¬ 
αμένουν κάτω από την ίδια στέγη. Στο πολυπρόσωπο 
νοικοκυριό εντάσσονται: α) φιλοξενούμενα άτομα ή 
φιλοξενούμενη οικογένεια, με την προϋπόθεση ότι η 
φιλοξενία είχε δηλωθεί στην τελευταία εκκαθαρισμένη 
δήλωση φορολογίας εισοδήματος, και β) τα ενήλικα 
τέκνα έως 25 ετών που φοιτούν σε πανεπιστημιακές 
σχολές ή σχολεία ή ινστιτούτα επαγγελματικής εκπαί¬ 
δευσης ή κατάρτισης, ανεξαρτήτως του τόπου διαμονής 
τους. 

Δικαιούχος: το ενήλικο άτομο που έχει υποβάλλει 
αίτηση για λογαριασμό του νοικοκυριού, η οποία έχει 
εγκριθεί από το αρμόδιο όργανο του Ο.Π.Ε.Κ.Α. 

Ανήλικα μέλη: τα μέλη του νοικοκυριού έως 18 ετών. 

Μονογονεϊκή οικογένεια: ένας μόνος γονέας (άγαμος, 
σε χηρεία ή διαζευγμένος, ή λόγω κράτησης του έτερου 
γονέα σε σωφρονιστικό κατάστημα), ασκεί κατ'αποκλει¬ 
στικότητα ή μετά από σχετική ανάθεση με δικαστική 
απόφαση ή συμβολαιογραφική πράξη, σύμφωνα με την 
κείμενη νομοθεσία, την προσωρινή ή μόνιμη επιμέλεια 
ενός ή περισσότερων ανήλικων τέκνων. Για τις ανάγκες 
του προγράμματος, το νοικοκυριό θα πρέπει να απαρ¬ 
τίζεται αποκλειστικά από τα μέλη της μονογονεϊκής οι¬ 
κογένειας, δηλαδή τον γονέα και το ένα ή περισσότερα 
ανήλικα τέκνα. 

Απροστάτευτα τέκνα: τα ανήλικα μέλη του νοικοκυ¬ 
ριού που είναι ορφανά και από τους δύο γονείς ή που 
κανείς γονέας δεν μπορεί να ασκήσει τη γονική τους μέ¬ 
ριμνα, λόγω ασθένειας, αναπηρίας, κράτησης ή στρατι¬ 
ωτικής θητείας και που η επιμέλεια τους έχει ανατεθεί με 
δικαστική απόφαση σε μέλος του νοικοκυριού. 

Συνολικό εισόδημα: το πραγματικό ή τεκμαρτό εισό¬ 
δημα από κάθε πηγή προέλευσης - προ φόρων, μετά 
την αφαίρεση των εισφορών για κοινωνική ασφάλιση - 
που εισπράχθηκε από όλα τα μέλη του νοικοκυριού, 
κατά το τελευταίο φορολογικό έτος. Στο συνολικό ει¬ 
σόδημα συμπεριλαμβάνεται και το σύνολο των επιδο¬ 
μάτων και άλλων ενισχύσεων, καθώς και το εισόδημα 
που απαλλάσσεται από το φόρο ή φορολογείται με 
ειδικό τρόπο. 


Άρθρο 3 

Ποσό Επιδόματος Στέγασης - Διάρκεια 
χορήγησης 

Το ποσό του επιδόματος στέγασης, για τα νοικοκυ¬ 
ριά που πληρούν τα κριτήρια του άρθρου 4, ορίζεται 
ως ακολούθως: 

- Για το μονοπρόσωπο νοικοκυριό: 70 ευρώ το μήνα 

- Για κάθε επιπλέον μέλος του νοικοκυριού προσαύ- 
ξηση κατά 35 ευρώ το μήνα 

Στη μονογονεϊκή οικογένεια, καθώς και σε νοικοκυ¬ 
ριό με απροστάτευτο/α τέκνο/α για το πρώτο ανήλικο 
μέλος του νοικοκυριού ορίζεται προσαύξηση 70 ευρώ 
το μήνα. 

Ως ανώτατο όριο του επιδόματος στέγασης ορίζονται 
τα 210 ευρώ μηνιαίως, ανεξαρτήτως της σύνθεσης του 
νοικοκυριού. 


Παρατίθενται, ενδεικτικά, οι ακόλουθες περιπτώσεις: 


Σύνθεση Νοικοκυριού 

Ύψος 

Επιδόματος 

Μονοπρόσωπο νοικοκυριό 

70€ 

Νοικοκυριό αποτελούμενο από δύο 
ενήλικα μέλη 

105€ 

Νοικοκυριό αποτελούμενο από τρία 
μέλη ή μονογονεϊκή οικογένεια με ένα 
ανήλικο μέλος 

140€ 

Νοικοκυριό αποτελούμενο από 
τέσσερα ή μονογονεϊκή οικογένεια με 
δύο ανήλικα μέλη 

175€ 

Νοικοκυριό αποτελούμενο από 5 μέλη 
και πάνω ή μονογονεϊκή οικογένεια με 
τρία ανήλικα μέλη και πάνω 

210€ 


Η διάρκειατηςχορήγησηςτου επιδόματος δεν μπορεί 
να υπερβαίνει τους δώδεκα μήνες από την ημερομηνία 
της αρχικής καταβολής. 

Με την πάροδο δώδεκα μηνών από την έκδοση της 
πράξης έγκρισης, ο δικαιούχος δύναται να επανυποβάλει 
αίτηση ένταξης στο πρόγραμμα. 

Άρθρο 4 

Κριτήρια ένταξης στο πρόγραμμα 

Τα νοικοκυριά εντάσσονται στο πρόγραμμα εφόσον 
διαμένουν σε μισθωμένη κατοικία ή επιβαρύνονται με 
το κόστος εξυπηρέτησης στεγαστικού δανείου πρώτης 
κατοικίας, δεν εντάσσονται στις εξαιρέσεις υπαγωγής 
του άρθρου 11 της παρούσης και πληρούν σωρευτικά 
τα ακόλουθα εισοδηματικά, περιουσιακά και κριτήρια 
διαμονής: 

1. Εισοδηματικά κριτήρια 

Το συνολικό εισόδημα του νοικοκυριού, όπως υπολο¬ 
γίζεται για τους σκοπούς της ένταξης στο πρόγραμμα, 
δεν μπορεί να υπερβαίνει τις 8.000 ευρώ για μονοπρό¬ 
σωπο νοικοκυριό, προσαυξανόμενο κατά 4.000 ευρώ 
για κάθε μέλος του νοικοκυριού. 

Στη μονογονεϊκή οικογένεια, καθώς και σε νοικοκυριό 
με απροστάτευτο/α τέκνο/α για το πρώτο ανήλικο μέλος 
του νοικοκυριού ορίζεται προσαύξηση 8.000 ευρώ. 

Το συνολικό εισόδημα δεν μπορεί να υπερβαίνει τα 
24.000 ευρώ ετησίως, ανεξαρτήτως της σύνθεσης του 
νοικοκυριού. 

Παρατίθενται, ενδεικτικά, οι ακόλουθες περιπτώσεις: 


Σύνθεση Νοικοκυριού 

Συνολικό 

Εισόδημα 

Μονοπρόσωπο νοικοκυριό 

8.000€ 

Νοικοκυριό αποτελούμενο από δύο 
ενήλικα μέλη 

12.000€ 

Νοικοκυριό αποτελούμενο από τρία 
μέλη ή μονογονεϊκή οικογένεια με ένα 
ανήλικο μέλος 

16.000€ 

Νοικοκυριό αποτελούμενο από τέσσερα 
ή μονογονεϊκή οικογένεια με δύο 
ανήλικα μέλη 

20.000€ 

Νοικοκυριό αποτελούμενο από 5 μέλη 
και πάνω ή μονογονεϊκή οικογένεια με 
τρία ανήλικα μέλη και πάνω 

24.000€ 


2. Περιουσιακά κριτήρια 
α. Ακίνητη περιουσία: 

Η συνολική φορολογητέα αξία της ακίνητης περιουσί¬ 
ας του νοικοκυριού, δεν μπορεί να υπερβαίνει στο σύνο¬ 
λο της το ποσό των 120.000 ευρώ για το μονοπρόσωπο 
νοικοκυριό, προσαυξανόμενη κατά 15.000 ευρώ για κάθε 
πρόσθετο μέλος και έως του ποσού των 180.000 ευρώ, 
β. Κινητή περιουσία: 

Το συνολικό ύψος των καταθέσεων του νοικοκυριού 
ή/και η τρέχουσα αξία μετοχών, ομολόγων κτλ, όπως 
προκύπτουν από τις ηλεκτρονικές διασταυρώσεις, δεν 
μπορεί να υπερβαίνει τα όρια του κατωτέρω πίνακα για 
κάθε τύπο νοικοκυριού, μέχρι και το ποσό των 24.000 
ευρώ. 


Συγκεκριμένα: 


Σύνθεση Νοικοκυριού 

Όρια 

καταθέσεων/ μετοχών, ομολόγων κτλ. 


Μονοπρόσωπο νοικοκυριό 

8.000€ 

Νοικοκυριό αποτελούμενο από δύο μέλη 

12.000€ 

Νοικοκυριό αποτελούμενο από τρία 
μέλη 

16.000€ 

Νοικοκυριό αποτελούμενο από τέσσερα 

20.000€ 

Νοικοκυριό αποτελούμενο από 5 μέλη 
και πάνω 

24.000€ 


γ. Περιουσιακό τεκμήριο: 

Το συνολικό ποσό από τόκους καταθέσεων των μελών 
του νοικοκυριού σε όλα τα πιστωτικά ιδρύματα της χώ¬ 
ρας ή του εξωτερικού, όπως έχουν δηλωθεί στην τελευ¬ 
ταία εκκαθαρισμένη δήλωση φορολογίας εισοδήματος 
(Ε1), δεν μπορεί να υπερβαίνει ετησίως το ποσό που 
προκύπτει από τον κατωτέρω μαθηματικό τύπο: 

Ετήσιος τόκος = όριο καταθέσεων για κάθε τύπο νοι¬ 
κοκυριού * μέσο ετήσιο καταθετικό επιτόκιο /100 
Ως έτος υπολογισμού του μέσου καταθετικού επιτο¬ 
κίου ορίζεται εκείνο στο οποίο αντιστοιχεί η τελευταία 
εκκαθαρισμένη δήλωση φορολογίας εισοδήματος. 


Δεν γίνονται δεκτές αιτήσεις νοικοκυριών, τα μέλη των 
οποίων, βάσει της τελευταίας εκκαθαρισμένης δήλωσης 
φορολογίας εισοδήματος: 

- εμπίπτουν στις διατάξεις του φόρου πολυτελείας 

- δηλώνουν δαπάνες για αμοιβές πληρωμάτων σκα¬ 
φών αναψυχής, 

- δηλώνουν δαπάνες άνω των χιλίων πεντακοσίων 
(1.500) ευρώ για δίδακτρα σε ιδιωτικά σχολεία, 

- δηλώνουν δαπάνες για οικιακούς βοηθούς, οδηγούς 
αυτοκινήτων, δασκάλους και λοιπό προσωπικό, 

όπως αυτές προσδιορίζονται στους αντίστοιχους κω¬ 
δικούς του εντύπου Ε1. 

3. Κριτήρια διαμονής 

Ο δικαιούχος του επιδόματος και τα ενήλικα μέλη του 
νοικοκυριού πρέπει να διαμένουν νόμιμα και μόνιμα 
στην ελληνική επικράτεια κατά τα τελευταία πέντε έτη (5). 

Άρθρο 5 

Διαδικασία υποβολής αίτησης 

Η διαδικασία υποβολής της αίτησης αποτελείται από 
τα κάτωθι στάδια: 

1. Υποβολή αίτησης: Η αίτηση, η οποία επέχει θέση 
υπεύθυνης δήλωσης του ν. 1599/1986 (Α' 75) ως προς 
τα δηλούμενα στοιχεία και συναίνεσης για τη λήψη 
φορολογικών δεδομένων που τηρούνται στην Α.Α.Δ.Ε. 
και στοιχείων που θα αντληθούν από τις υπόλοιπες δια¬ 
σταυρώσεις, υποβάλλεται από τον/ την υπόχρεο ή τον/τη 
σύζυγο του υπόχρεου υποβολής δήλωσης φορολογίας 
εισοδήματος της ωφελούμενης μονάδας μέσω του δια¬ 
δικτυακού τόπου του προγράμματος, χρησιμοποιώντας 
τους προσωπικούς κωδικούς πρόσβασης του πληροφο¬ 
ριακού συστήματος ΤΑΧΙ5πθΐ της Ανεξάρτητης Αρχής 
Δημοσίων Εσόδων (Α.Α.Δ.Ε.). 

Σε περίπτωση ωφελούμενης μονάδας που απαρτίζε¬ 
ται και από φιλοξενούμενα μέλη, η αίτηση υποβάλλεται 
αποκλειστικά από τον/την υπόχρεο ή τον/τη σύζυγο του 
υπόχρεου υποβολής δήλωσης φορολογίας εισοδήματος 
της φιλοξενούσας μονάδας, για το σύνολο των μελών της 
ωφελούμενης μονάδας. Σε αυτήν την περίπτωση, κατά 
την επεξεργασία της αίτησης, θα ζητηθεί η συναίνεση 
των φιλοξενούμενων ατόμων μέσω των κωδικών τους 
ΤΑΧΙ5πθΐ για τη λήψη φορολογικών δεδομένων που τη¬ 
ρούνται στην Α.Α.Δ.Ε. και στοιχείων που θα αντληθούν 
από τις υπόλοιπες διασταυρώσεις. Η συναίνεση όλων 
των φιλοξενούμενων ενηλίκων μελών είναι απαραίτητη 
προϋπόθεση για την ολοκλήρωση της αίτησης. 

Όλα τα δεδομένα που αφορούν σε προσωπικά στοι¬ 
χεία, στη σύνθεση του νοικοκυριού, σε φορολογικά και 
οικονομικά στοιχεία προκύπτουν από διασυνδέσεις 
ή διασταυρώσεις με τις βάσεις δεδομένων της ΑΑΔΕ, 
του ΑΜΚΑ και του ΕΦΚΑ και προσυμπληρώνονται αυ¬ 
τόματα. 

Για τη χορήγηση του επιδόματος στέγασης απαιτείται 
η προβλεπόμενη από τις οικείες διατάξεις του νόμου 
δήλωση και αποδοχή του ηλεκτρονικού μισθωτηρίου 
συμβολαίου. 

Σε περίπτωση που στη σύνθεση του νοικοκυριού, 
όπως αυτή απεικονίζεται στη βάση δεδομένων της 

Α.Α.Δ.Ε. και τις δηλώσεις φορολογίας εισοδήματος του 
τελευταίου έτους, προκόψει φιλοξενούμενο μέλος, το 
οποίο είναι άγνωστο στον αιτούντα, ο τελευταίος δύ- 
ναται να το εξαιρέσει, χρησιμοποιώντας την αντίστοιχη 
επιλογή που θα είναι διαθέσιμη στο σύστημα. Η επιλογή 
αυτή συνιστά καταγγελία προς την οικεία ΔΟΥ σε βάρος 
του εμφαινόμενου ως φιλοξενούμενου περί ψευδούς 
υποβολής δήλωσης φορολογίας εισοδήματος. Στη συ¬ 
νέχεια ο αϊτών δύναται να προχωρήσει στη διαδικασία 
υποβολής αίτησης. 

2. Επεξεργασία της αίτησης: Σε περίπτωση που μετά 
την οριστική υποβολή και επεξεργασία της αίτησης το 
νοικοκυριό πληροί τα κριτήρια υπαγωγής στο πρόγραμ¬ 
μα η αίτηση γίνεται δεκτή και σημαίνεται αυτομάτως με 
την ένδειξη «Εγκεκριμένη». 

Σε περίπτωση που μετά την οριστική υποβολή και 
επεξεργασία της αίτησης το νοικοκυριό δεν πληροί τα 
κριτήρια υπαγωγής στο πρόγραμμα η αίτηση σημαίνεται 
αυτομάτως με την ένδειξη «Μη Έγκριση». Οι λόγοι της 
απόρριψης αναγράφονται στην ηλεκτρονική πλατφόρμα 
του προγράμματος. 

Σε περίπτωση που διαπιστωθεί, μέσω διασταυρώ¬ 
σεων, ότι μετά την οριστική υποβολή και επεξεργασία 
της, η αίτηση εκ παραδρομής ή τεχνικής αστοχίας έχει 
εγκριθεί χωρίς να πληρούνται κάποια από τα κριτήρια 
που ορίζονται στην παρούσα απόφαση, η πράξη έγκρι¬ 
σης ανακαλείται και η αίτηση σημαίνεται αυτομάτως 
με την ένδειξη «Ακυρωμένη». Οι λόγοι της ανάκλησης 
αναγράφονται στην ηλεκτρονική πλατφόρμα του προ¬ 
γράμματος. 

Οι ανωτέρω πράξεις έγκρισης, μη έγκρισης και ανά¬ 
κλησης, φέρουν την υπογραφή του αρμοδίου οργάνου 
του Ο.Π.Ε.Κ.Α. 

Άρθρο 6 

Υποχρεώσεις δικαιούχων 

Οι δικαιούχοι και τα υπόλοιπα ενήλικα μέλη του νοι¬ 
κοκυριού: 

α) Υποβάλλουν Δήλωση Φορολογίας Εισοδήματος 
κάθε έτος. 

β) Συναινούν στη χρήση της βάσης δεδομένων της 
Γ.Γ.Π.Σ., καθώς και στο σύνολο των διασταυρώσεων που 
πραγματοποιεί η Η.ΔΙ.Κ.Α. Α.Ε., για την επιβεβαίωση των 
στοιχείων όλων των μελών του νοικοκυριού, συμπερι¬ 
λαμβανομένων των φιλοξενούμενων. 

γ) Τροποποιούν την αίτηση σε κάθε μεταβολή στο 
ύψος ή την ουσία του μισθώματος ή του στεγαστικού 
δανείου ή τη σύνθεση του νοικοκυριού. 

δ) Συναινούν στη χρησιμοποίηση των στοιχείων τους, 
αποκλειστικά και μόνο, για το σκοπό της αξιολόγησης 
του προγράμματος. 

ε) Συναινούν στη διενέργεια κοινωνικής έρευνας και 
σε κατ' οίκον επισκέψεις από αρμόδιους υπαλλήλους, αν 
απαιτηθεί, για επιτόπια επαλήθευση της σύνθεσης και 
των συνθηκών διαβίωσης του νοικοκυριού. 

στ) Συμπεριλαμβάνουν στην επόμενη δήλωση φορο¬ 
λογίας εισοδήματος όλεςτις αλλαγές που αναφέρθηκαν 
κατά τη διαδικασία υποβολής της αίτησης. 


Άρθρο 7 

Ανάκληση της πράξης έγκρισης 

Η πράξη έγκρισης του επιδόματος στέγασης ανακα¬ 
λείται: 

1. Σε περίπτωση που διαπιστωθεί ότι ένα ή περισ¬ 
σότερα μέλη νοικοκυριού συμμετέχουν σε παραπάνω 
από μια αιτήσεις. Σε αυτή την περίπτωση το νοικοκυριό 
δικαιούται να επανυποβάλει αίτηση για το πρόγραμμα 
μετά την πάροδο πέντε (5] ετών και με την προϋπόθεση 
ότι έχουν επιστραφείτα αχρεωστήτως καταβληθέντα. 

2. Εάν μέσω των διασταυρώσεων διαπιστωθεί ανα- 
ντιστοιχία ανάμεσα σε όσα δηλώθηκαν στην αίτηση και 
στην πραγματική κατάσταση του νοικοκυριού. 

3. Τον επόμενο μήνα από εκείνον του θανάτου του 
δικαιούχου. 

4. Τον επόμενο μήνα εκείνου που ο δικαιούχος μετακό¬ 
μισε στο εξωτερικό. Δεν διακόπτεται η καταβολή επιδό¬ 
ματος στέγασης εάν η απουσία του δικαιούχου οφείλεται 
σε λόγους νοσηλείας σε θεραπευτήρια του εξωτερικού, 
ανεξάρτητα από τη χρονική διάρκεια αυτής. 

Η σχετική πράξη ανάκλησης, η οποία περιλαμβάνει 
τους λόγους διακοπής καταβολής του επιδόματος στέ¬ 
γασης, αποστέλλεται στο δικαιούχο για την αναζήτηση 
τυχόν αχρεωστήτως καταβληθέντων του άρθρου 8 της 
παρούσης. Η ως άνω πράξη φέρει την υπογραφή του 
αρμοδίου οργάνου του Ο.Π.Ε.Κ.Α. 

Άρθρο 8 

Αχρεωστήτως καταβληθέντα - Αναδρομικότητα 

πληρωμών 

1. Υπό την επιφύλαξη αυστηρότερων ποινών, που 
προβλέπονται στην κείμενη ποινική νομοθεσία, σε πε¬ 
ρίπτωση δήλωσης από τον αιτούντα ψευδών στοιχείων 
ή απόκρυψης αληθινών στην αίτηση για το επίδομα 
στέγασης, με σκοπό τον προσπορισμό περιουσιακού 
οφέλους στον ίδιο ή σε τρίτο, εφαρμόζονται οι διατάξεις 
του άρθρου 22 του ν. 1599/1986 (Α' 75). 

Σε κάθε περίπτωση, μετά από αυτεπάγγελτη ή κατόπιν 
αναφοράς έρευνα, τα σχετικά στοιχεία παραπέμπονται 
στον αρμόδιο εισαγγελέα για την εξέταση των ενδεχό¬ 
μενων ποινικών ευθυνών των υπευθύνων. 

2. Αχρεωστήτως καταβληθέντα ποσά καταλογίζονται 
σε βάρος όσων έλαβαν το επίδομα στέγασης χωρίς να το 
δικαιούνται και εισπράττονται σύμφωνα με τις διατάξεις 
του Κώδικα Είσπραξης Δημοσίων Εσόδων (Κ.Ε.Δ.Ε.). 

Άρθρο 9 

Αρμόδια Όργανα και Υπηρεσίες 

Αρμόδιες υπηρεσίες για την υλοποίηση του επιδόμα¬ 
τος στέγασης είναι οι εξής: α) η Διεύθυνση Καταπολέ¬ 
μησης της Φτώχειας της Γενικής Διεύθυνσης Κοινωνι¬ 
κής Αλληλεγγύης του Υπουργείου Εργασίας, Κοινωνικής 
Ασφάλισης και Κοινωνικής Αλληλεγγύης, β) η Διεύθυνση 
Οικονομικής Διαχείρισης του Υπουργείου Εργασίας, Κοι¬ 
νωνικής Ασφάλισης και Κοινωνικής Αλληλεγγύης, γ) ο 
Οργανισμός Προνοιακών Επιδομάτων και Κοινωνικής 
Αλληλεγγύης (Ο.Π.Ε.Κ.Α.), δ) η Γενική Γραμματεία Πλη¬ 
ροφοριακών Συστημάτων (Γ.Γ.Π.Σ.) του Υπουργείου Οι- 

κονομικών και η Ανεξάρτητη Αρχή Δημοσίων Εσόδων 
(Α.Α.Δ.Ε.), ε) η Ηλεκτρονική Διακυβέρνηση Κοινωνικής 
Ασφάλισης (Η.ΔΙ.Κ.Α. Α.Ε.), του ν. 3607/2007 (Α' 245). 

Οι αρμόδιες υπηρεσίες του Υπουργείου Εργασίας, Κοι¬ 
νωνικής Ασφάλισης και Κοινωνικής Αλληλεγγύης ασκούν 
τις αρμοδιότητες που ορίζονται στο π.δ. 134/2017 
(ΑΊ68), όπως τροποποιήθηκε και ισχύει. 

Οι αρμόδιες υπηρεσίες του Ο.Π.Ε.Κ.Α.: 
α) Εκδίδουν τις πράξεις έγκρισης, απόρριψης και ανά¬ 
κλησης του επιδόματος στέγασης. 

β) Μεριμνούν για την ανάκτηση αχρεωστήτως κατα- 
βληθέντων ποσών σύμφωνα με όσα ορίζονται στο άρ¬ 
θρο 45, του ν. 4520/2018 (ΦΕΚ Α' 30). 

γ) Εκτελούν όλες τις απαραίτητες διαδικαστικές ενέρ¬ 
γειες για τους συμψηφισμούς ποσών. 

δ) Εξετάζουν ενδικοφανείς προσφυγές, σύμφω¬ 
να με όσα ορίζονται στο άρθρο 46, του ν. 4520/2018 
(ΦΕΚ Α'30). 

ε) Δύναται να ζητούν οποιοδήποτε δικαιολογητικό 
κριθεί απαραίτητο για την διαπίστωση της σύνθεσης ή 
των συνθηκών διαβίωσης του νοικοκυριού. 

Η Γ.Γ.Π.Σ. του Υπουργείου Οικονομικών και η Α.Α.Δ.Ε. 
υποστηρίζουν τις μηχανογραφικές διαδικασίες που 
αναπτύσσονται για την ηλεκτρονική διασταύρωση των 
δηλωθέντων στοιχείων της αίτησης με όλα τα στοιχεία 
που διαθέτει το Υπουργείο Οικονομικών. 

Οι αρμόδιες υπηρεσίες της Η.ΔΙ.Κ.Α. Α.Ε.: 
α) Αναπτύσσουν και διαχειρίζονται το πληροφοριακό 
σύστημα του προγράμματος, των εφαρμογών για τον 
συμψηφισμό ή τον προσδιορισμό τυχόν αχρεωστήτως 
καταβληθέντων ποσών συμπεριλαμβανομένων. 

β) Δημιουργούν τη βάση δεδομένων των δικαιούχων 
του προγράμματος, στην οποία έχουν διαβαθμισμένη 
πρόσβαση εξουσιοδοτημένοι υπάλληλοι του Ο.Π.Ε.Κ.Α. 
και της Διεύθυνσης Καταπολέμησης της Φτώχειας. 

γ) Διασταυρώνουν ηλεκτρονικά τα δηλωθέντα στοιχεία 
με τις διαθέσιμες βάσεις δεδομένων, όπως: τις βάσεις 
δεδομένων της Γ.Γ.Π.Σ. - Α.Α.Δ.Ε., των πληροφοριακών 
συστημάτων του ΕΦΚΑ και άλλων φορέων ή Υπουργείων. 

δ) Ελέγχουν τα κριτήρια ένταξης στο πρόγραμμα και 
καταρτίζουν τους πίνακες δικαιούχων. 

Άρθρο 10 

Χρόνος, τρόπος και διάρκεια καταβολής 
του επιδόματος 

Για την περίπτωση των δικαιούχων που διαμένουν σε 
μισθωμένη κατοικία το επίδομα καταβάλλεται μηνιαίως 
με πίστωση σε τραπεζικό λογαριασμό του δικαιούχου, ο 
οποίος τηρείται υποχρεωτικά σε πιστωτικό ίδρυμα που 
λειτουργεί στην Ελλάδα. Η ενίσχυση δεν καταβάλλεται 
εάν ο αϊτών δεν έχει δηλώσει στην αίτηση για ένταξη 
στο πρόγραμμα αριθμό τραπεζικού λογαριασμού στον 
οποίο είναι δικαιούχος ή συνδικαιούχος. 

Στην περίπτωση δικαιούχου που επιβαρύνεται με το 
κόστος εξυπηρέτησης στεγαστικού δανείου πρώτης κα¬ 
τοικίας, το επίδομα καταβάλλεται απευθείας στον τρα¬ 
πεζικό λογαριασμό εξυπηρέτησης του δανείου. 

Το δικαίωμα στην καταβολή του επιδόματος ισχύει 
από την 1 η ημέρα του επόμενου μήνα από αυτόν κατά 
τον οποίο υποβλήθηκε η αίτηση. 


Άρθρο 11 

Εξαιρέσεις υπαγωγής στο πρόγραμμα 

Από την ένταξη στο πρόγραμμα εξαιρούνται νοικοκυ¬ 
ριά που έχουν ενταχθεί στο ν. 3869/2010 όπωςτροποποι- 
ήθηκε με το ν. 4336/2015 και ισχύει, καθώς και σε οποιο- 
δήποτε άλλο πρόγραμμα επιδότησης ή κάλυψης ενοικίου. 

Άρθρο 12 

Αφορολόγητο - Ακατάσχετο 

Το Επίδομα Στέγασης, είναι αφορολόγητο, δεν υπό- 
κειται σε οποιαδήποτε κράτηση, δεν κατάσχεται ούτε 
συμψηφίζεται με ήδη βεβαιωμένα χρέη προς το Δημό¬ 
σιο, ιδιώτες ή πιστωτικά ιδρύματα και δεν υπολογίζεται 
στον καθορισμό της εισοδηματικής ενίσχυσης ή στα 
εισοδηματικά όρια για την καταβολή του Κοινωνικού 
Εισοδήματος Αλληλεγγύης. 

Άρθρο 13 

Έναρξη ισχύος 

Η απόφαση αυτή ισχύει από 1 η Ιανουάριου 2019. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 2018 

Οι Υπουργοί 


Εσωτερικών 

ΠΑΝΑΓΙΩΤΗΣ ΣΚΟΥΡΛΕΤΗΣ 

Αναπληρώτρια Υπουργός 
Εργασίας, Κοινωνικής 
Ασφάλισης και Κοινωνικής 
Αλληλεγγύης 

ΘΕΑΝΩ ΦΩΤΙΟΥ 

Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


Εργασίας, Κοινωνικής 
Ασφάλισης και 
Κοινωνικής Αλληλεγγύης 

ΕΥΤΥΧΙΑ ΑΧΤΣΙΟΓΛΟΥ 


Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 

Υφυπουργός 

Οικονομικών 

ΑΙΚΑΤΕΡΙΝΗ ΠΑΠΑΝΑΤΣΙΟΥ 


Αριθμ. ΔΕΕΟΘ 000751 2 ΕΞ 2018 (2) 

Καθορισμός θέσης ίδρυσης και λειτουργίας επι¬ 
χείρησης καζίνο στη ζώνη Α - Α1 - «Γειτονιά του¬ 
ρισμού - αναψυχής και επιχειρηματικού πάρκου» 
του Μητροπολιτικού Πόλου Ελληνικού - Αγ. Κο¬ 
σμά, περιφέρειας Αττικής. 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ- 
ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ ΚΑΙ 
ΕΝΕΡΓΕΙΑΣ-ΤΟΥΡΙΣΜΟΥ 

Έχοντας υπόψη: 

1. Το άρθρο 90 του «Κώδικα νομοθεσίας για την Κυβέρ¬ 
νηση και τα κυβερνητικά όργανα» που κυρώθηκε με το 
άρθρο πρώτο του π.δ. 63/2005 (Α' 98), «Κωδικοποίηση 
της Νομοθεσίας για την Κυβέρνηση και τα κυβερνητικά 
όργανα» (Α'98), όπως ισχύει. 

2. Τις διατάξεις του άρθρου 11 του ν. 3986/2011 «Επεί¬ 
γοντα Μέτρα Εφαρμογής Μεσοπρόθεσμου Πλαισίου Δη¬ 
μοσιονομικής Στρατηγικής 2012-2015» (Α' 152), όπως 
τροποποιήθηκε: α) με το άρθρο 3 του ν. 4092/2012 {«Κύ¬ 
ρωση της από 6 Σεπτεμβρίου 2012 Πράξης Νομοθετικού 
Περιεχομένου «Τροποποίηση του τελευταίου εδαφίου 
της παραγράφου 1 του άρθρου 3 του νόμου 3986/2011 
«Επείγοντα Μέτρα Εφαρμογής Μεσοπρόθεσμου Πλαισί¬ 
ου Δημοσιονομικής Στρατηγικής 2012 - 2015» (Α' 152), 
όπως ισχύει» (Α' 174), της από 7 Σεπτεμβρίου 2012 Πρά¬ 
ξης Νομοθετικού Περιεχομένου «Κατάργηση ελάχιστου 
ποσοστού Ελληνικού Δημοσίου σε ΕΛΠΕ, ΔΕΗ, ΟΠΑΠ, 
ΟΔΙΕ, ΕΥΔΑΠ, ΕΥΑΘ, ΕΛΤΑ, Οργανισμό Λιμένος Πειραιώς, 
Θεσσαλονίκης, Αλεξανδρούπολης, Βόλου, Ελευσίνας, 
Ηγουμενίτσας, Ηρακλείου, Καβάλας, Κέρκυρας, Λαυρίου, 
Πατρών και Ραφήνας, καθώς και κατάργηση του άρθρου 
11 του ν. 3631/2008 (Α'6), (Α' 175)» και άλλες διατάξεις»} 
(Α'220) και β) με το άρθρο 28 του ν. 4280/2014 «Περιβαλ¬ 
λοντική αναβάθμιση και ιδιωτική πολεοδόμηση - Βιώσι¬ 
μη ανάπτυξη οικισμών - Ρυθμίσεις δασικής νομοθεσίας 
και άλλες διατάξεις» (Α' 159), και ισχύει. 

3. Τις διατάξεις του ν. 4062/2012 (Α' 70)- «Αξιοποίηση 
του πρώην Αεροδρομίου Ελληνικού- Πρόγραμμα ΗΛΙ¬ 
ΟΣ- Προώθηση της χρήσης ενέργειας από ανανεώσι¬ 
μες πηγές (Ενσωμάτωση Οδηγίας 2009/28/ΕΚ)-Κριτήρια 
Αειφορίας Βιοκαυσίμων και Βιορευστών (Ενσωμάτωση 
Οδηγίας 2009/30/ΕΚ). 

4. Τις διατάξεις του ν. 4422/2016 (ΑΊ81), «Κύρωση της 
από 14.11.2014 Σύμβασης Αγοραπωλησίας Μετοχών για 
την απόκτηση του 100% του Μετοχικού Κεφαλαίου της 
εταιρείας ΕΛΛΗΝΙΚΟ Α.Ε. καιτης από 19.7.201 δΤροποποι- 
ητικής Σύμβασης και ρύθμιση λοιπών συναφών θεμάτων». 

5. Τις διατάξεις του κεφαλαίου Β', άρθρο 357, παρ. 3 
του ν. 4512/2018 - «ρυθμίσεις για την εφαρμογή των 
Διαρθρωτικών Μεταρρυθμίσεων του Προγράμματος 
Οικονομικής Προσαρμογής και άλλες διατάξεις.» (Α'5). 

6. Το από 28.2.2018 π.δ. «Έγκριση του Σχεδίου Ολοκλη¬ 
ρωμένης Ανάπτυξης (ΣΟΑ) του Μητροπολιτικού Πόλου 
Ελληνικού- Αγίου Κοσμά Περιφέρειας Αττικής» (ΑΑΠ 35). 

7. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 116/Α723-9-2015). 

8. Το π.δ. 125/2016«Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 210/Α75-11-2016). 

9. Το π.δ. 22/2018 «Διορισμός Υπουργών, Αναπληρωτή 
Υπουργού και Υφυπουργών» (ΦΕΚ 37/Α728-2-2018). 

10. Το π.δ. 147/2017 (ΦΕΚ 192/Α713-12-2017) «Ορ¬ 
γανισμός του Υπουργείου Οικονομίας και Ανάπτυξης». 

11 .Το π.δ. 127/2017 (ΦΕΚ .157/Α720-10-2017) «Οργα¬ 
νισμός του Υπουργείου Τουρισμού». 

12. Το π.δ. 132/2017 (ΦΕΚ 160/Α723-10-2017) «Οργα¬ 
νισμός του Υπουργείου Περιβάλλοντος, Ενέργειας και 
Κλιματικής Αλλαγής». 

13. Το π.δ. 142/2017(ΦΕΚ 181 /Α723-11-2017) «Οργα¬ 
νισμός του Υπουργείου Οικονομικών». 


14. Την αριθμ. ΓΔΟΥ 564/7-5-2018 εισήγηση της ΓΔΟΥ 
του Υπουργείου Οικονομικών, σύμφωνα με την οποία 
από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

15. Το γεγονός ότι με το π.δ. «Έγκριση του Σχεδίου 
Ολοκληρωμένης Ανάπτυξης (ΣΟΑ) του Μητροπολιτικού 
Πόλου Ελληνικού- Αγίου Κοσμά Περιφέρειας Αττικής» 
(ΑΑΠ 35), ο μητροπολιτικός Πόλος Ελληνικού - Αγ. Κο¬ 
σμά αναπτύσσεται ως ενιαίο ακίνητο και ως περιοχή 
πολλαπλών λειτουργιών μητροπολιτικής εμβέλειας και 
διεθνούς αναφοράς, με στόχο την ενίσχυση της Αθήνας 
ως τουριστικού προορισμού, επιχειρηματικού κέντρου 
και χώρου αναψυχής. 

16. Και επειδή έχει χωροθετηθεί στη ζώνη Α- Α1 καζίνο 
μεταξύ άλλων χρήσεων, και επειδή το καζίνο δεν θα είναι 
σε άμεση επαφή με δραστηριότητες αναψυχής του πάρ¬ 
κου, αλλά ούτε και με σχολεία, εκκλησίες, χρήσεις που 
δεν συνάδουν με τη λειτουργία ενός καζίνο, και επειδή 
η ζώνη έχει ιδανική πρόσβαση από όλα τα σημεία της 
Αττικής διά της παραλιακής οδού, αποφασίζουμε: 

Άρθρο 1 

Καθορισμός θέσης ίδρυσης και λειτουργίας 
επιχείρησης καζίνο στη ζώνη Α - Α1 - «Γειτονιά 
τουρισμού- αναψυχής και επιχειρηματικού 
πάρκου» του Μητροπολιτικού Πόλου Ελληνικού- 
Αγ. Κοσμά, περιφέρειας Αττικής 

Καθορίζουμε τη θέση ίδρυσης και λειτουργίας επιχεί¬ 
ρησης «καζίνο», έως 15.000μ 2 , στην ζώνη Α - Α1 «Γειτο¬ 
νιά τουρισμού- αναψυχής και επιχειρηματικού πάρκου» 
του Μητροπολιτικού Πόλου Ελληνικού- Αγ. Κοσμά, πε¬ 
ριφέρειας Αττικής, όπως αυτή χωροθετήθηκε με το από 
28.2.2018 π.δ. «Έγκριση του Σχεδίου Ολοκληρωμένης 
Ανάπτυξης (ΣΟΑ) του Μητροπολιτικού Πόλου Ελληνι¬ 
κού- Αγίου Κοσμά Περιφέρειας Αττικής» (ΑΑΠ' 35), και 
σύμφωνα με τις διοικητικές, πολεοδομικές και λοιπές 
παραμέτρους που τίθενται σε αυτό. 

Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 2018 

Οι Υπουργοί 

Οικονομίας 

και Ανάπτυξης Οικονομικών 

ΙΩΑΝΝΗΣ ΔΡΑΓΑΣΑΚΗΣ ΕΥΚΛΕΙΔΗΣ ΤΣΑΚΑΛΩΤΟΣ 

Περιβάλλοντος, Ενέργειας 

και Κλιματικής Αλλαγής Τουρισμού 

ΓΙΩΡΓΟΣ ΣΤΑΟΑΚΗΣ 


ΕΛΕΝΑ ΚΟΥΝΤΟΥΡΑ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2282/15.06.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























